ดูแลรูเจาะหลังใส่ต่างหูกลับเข้าไปดังเดิม ใส่ต่างหูกลับเข้าไปในรูเจาะบริเวณติ่งหู
เมื่อคุณใส่ต่างหูกลับเข้าไปในรูเจาะได้สำเร็จแล้ว พยายามหลีกเลี่ยงไม่ให้รูเจาะกลับมาเริ่มตันอีกครั้งด้วยการใส่ต่างหูไว้ตลอดเวลา (แม้ในช่วงกลางคืน) นานอย่างน้อย 6 สัปดาห์ เมื่อผ่านไปแล้ว 6-8 สัปดาห์ พยายามอย่าถอดต่างหูออกนานเกิน 1-2 วันเนื่องจากรูเจาะอาจกลับมาเริ่มตันอีกครั้งอย่างรวดเร็ว คุณจะต้องใส่ต่างหูเป็นประจำทุกวันนานถึง 1 ปีเพื่อให้รูเจาะอยู่กับคุณไปได้อีกนาน ทำความสะอาดรูเจาะด้วยสบู่สูตรอ่อนโยน น้ำเกลือ หรือน้ำอุ่นละลายด้วยเกลือ ใช้ก้านสำลีจุ่มลงไปในสารทำความสะอาดที่เลือกใช้แล้วนำไปเช็ดทำความสะอาดรอบๆ บริเวณรูเจาะ จากนั้นเช็ดทำความสะอาดที่ด้านหลังของหูด้วยขั้นตอนเดียวกันนี้  ทำความสะอาดรูเจาะวันละ 2 ครั้งเป็นประจำทุกวันนาน 6 สัปดาห์ซึ่งเป็นช่วงที่แผลเจาะหูกำลังฟื้นฟู หลีกเลี่ยงการใช้สบู่ที่ประกอบด้วยสารเคมีรุนแรงหรือผลิตภัณฑ์ที่มีคุณสมบัติต้านเชื้อแบคทีเรียในการทำความสะอาดรูเจาะ หลังจากทำความสะอาดรูเจาะทุกครั้ง ให้คุณใช้มือค่อยๆ หมุนต่างหูในขณะที่รูเจาะยังคงเปียกน้ำอยู่ โดยหมุนทั้งในทิศทางตามเข็มนาฬิกาและทวนเข็มนาฬิกาพร้อมทั้งขยับไปมาเบาๆ วิธีนี้จะช่วยป้องกันไม่ให้เนื้อเยื่อผิวติดอยู่กับต่างหู หมุนต่างหูเฉพาะหลังเพิ่งทำความสะอาดเสร็จหรือเมื่อรูเจาะยังคงเปียกน้ำอยู่เท่านั้น เพราะการหมุนต่างหูมากเกินไปในขณะที่รูเจาะแห้งอาจก่อให้เกิดการระคายเคืองและชะลอกระบวนการฟื้นฟูให้ช้าลงได้ ก่อนพยายามใส่ต่างหูเข้าไปในรูเจาะที่ตันจนเกือบสนิท คุณควรทำให้ผิวบริเวณรูเจาะนุ่มขึ้นเสียก่อนเพื่อให้ต่างหูสามารถดันเข้าไปในรูเจาะได้ง่ายยิ่งขึ้นและลดอาการเจ็บปวดที่อาจเกิดขึ้น พยายามใส่ต่างหูหลังจากที่เพิ่งอาบน้ำเสร็จหรือจะเป็นหลังการว่ายน้ำก็ได้เช่นกัน ก่อนใส่ต่างหูกลับเข้าไปในรูเจาะ คุณจะต้องแน่ใจว่ามือและต่างหูของคุณสะอาดและปราศจากเชื้อเพื่อป้องกันการติดเชื้อและการระคายเคือง ล้างมือให้สะอาดด้วยสบู่และน้ำเปล่า พร้อมทั้งใช้สำลีจุ่มลงในแอลกอฮอล์หรือไฮโดรเจนเปอร์ออกไซด์ซึ่งล้วนมีคุณสมบัติในการฆ่าเชื้อแล้วนำไปเช็ดเบาๆ ให้ทั่วต่างหู  คุณสามารถใช้วิธีแช่ต่างหูในชามที่เติมไฮโดรเจนเปอร์ออกไซด์ทิ้งไว้ 10-20 นาทีก็ได้เช่นกัน นำต่างหูที่เช็ดสะอาดแล้วผึ่งให้แห้งบนกระดาษอเนกประสงค์ก่อนใส่กลับเข้าไปในรูเจาะ หากรูเจาะยังคงตันไม่สนิทดี ลองใช้นิ้วโป้งและนิ้วชี้ดึงติ่งหูบริเวณที่มีรูเจาะเบาๆ เพื่อให้รูเจาะเปิดกว้างขึ้นและลดความหนาของติ่งหูลง วิธีนี้จะช่วยให้คุณสามารถดันต่างหูเข้าไปในรูเจาะได้โดยที่คุณแทบไม่รู้สึกเจ็บ เช็คดูทั้งด้านหน้าและด้านหลังของติ่งหูเพื่อดูว่ารูเจาะกว้างขึ้นแล้วก่อนใส่ต่างหูกลับเข้าไป โดยใช้กระจกถืออันเล็กๆ สำหรับส่องดูด้านหลังของติ่งหูเพื่อให้เห็นชัดเจนยิ่งขึ้น หากคุณมองไม่เห็นว่ารูเจาะเปิดกว้างขึ้นหรือกังวลเกี่ยวกับอาการเจ็บในระหว่างการดันต่างหูกลับเข้าไป คุณอาจประคบด้วยน้ำแข็งเพื่อให้ติ่งหูรู้สึกชาเสียก่อน เริ่มจากเตรียมน้ำแข็ง 1-2 ก้อนและห่อไว้ด้วยกระดาษอเนกประสงค์ จากนั้นนำไปประคบไว้ที่ด้านหน้าของติ่งหูและถูวนเป็นวงกลมนาน 15 นาที ทำซ้ำเช่นเดียวกันนี้ที่ด้านหลังของติ่งหูจนกระทั่งบริเวณรูเจาะเริ่มรู้สึกเย็นและชา คุณสามารถใช้ยาชาแบบครีมแทนได้เช่นกัน ได้เวลาลองใส่ต่างหูกลับเข้าไปในรูเจาะดังเดิมแล้ว ระวังว่าอาจมีเยื่อบุผิวบางๆ เกิดขึ้นรอบๆ รูเจาะ ดังนั้นคุณจึงอาจต้องออกแรงดันเล็กน้อยเพื่อให้ต่างหูทะลุเข้าไป ใช้กระจกส่องดูด้านหลังของหูเพื่อสังเกตดูว่าก้านต่างหูถูกดันไปในทิศทางใด วิธีนี้จะช่วยให้คุณหาบริเวณที่บางที่สุดของติ่งหูได้และสามารถดันต่างหูให้ทะลุออกมาได้อย่างง่ายดาย หากไม่สามารถดันต่างหูให้ทะลุออกจากรูเจาะจากทางด้านหน้าได้ ให้คุณพลิกติ่งหูขึ้นเล็กน้อยและลองดันต่างหูเข้าจากทางด้านหลังแทน เนื่องจากรูเจาะของคุณอาจเปิดกว้างกว่าในด้านหลังของติ่งหู หากคุณพยายามใส่ต่างหูเข้าไปทั้งจากทางด้านหน้าและด้านหลังของติ่งหูแต่ต่างหูยังคงไม่ทะลุออกมา ให้คุณลองใส่ต่างหูเข้าไปจากทางหลายๆ มุมเพราะต่างหูอาจสามารถทะลุออกมาได้หากคุณดันเข้าไปจากมุมที่ถูกต้อง จำไว้ว่ารูเจาะบริเวณกระดูกอ่อนจะเริ่มตันเร็วกว่ารูเจาะบริเวณติ่งหู ดังนั้นคุณจึงควรใส่ต่างหูกลับเข้าไปในรูเจาะบริเวณกระดูกอ่อนด้วยความระมัดระวังเป็นพิเศษเพราะอาจทำให้คุณรู้สึกเจ็บได้ อย่างไรก็ตาม หากต่างหูยังคงไม่ทะลุออกมาแม้จะออกแรงดันเข้าไปค่อนข้างแรง รูเจาะของคุณอาจตันจนสนิทแล้วและคุณจำเป็นต้องปรึกษาช่างเจาะผู้เชี่ยวชาญแทน หากคุณรู้สึกเจ็บเป็นพิเศษแม้จะออกแรงดันต่างหูเข้าไปเบาๆ หรือหากก้านต่างหูเริ่มงอ ให้คุณหยุดใส่ต่างหูกลับเข้าไปในรูเจาะทันที เนื่องจากรูเจาะของคุณอาจตันจนสนิทแล้วและจำเป็นต้องได้รับการเจาะใหม่อีกครั้ง
ใส่ต่างหูไว้นาน 6-8 สัปดาห์เพื่อเปิดรูเจาะไว้ไม่ให้ตัน. ทำความสะอาดรูเจาะวันละ 2 ครั้งเพื่อป้องกันการติดเชื้อ. หมุนต่างหูหลังทำความสะอาดเสร็จเพื่อพยายามเปิดรูเจาะไว้. อาบน้ำเพื่อให้ผิวบริเวณติ่งหูนุ่มขึ้น. ล้างมือให้สะอาดและฆ่าเชื้อที่ก้านต่างหู. ดึงติ่งหูลงมาเพื่อให้รูเจาะกว้างขึ้น. ประคบด้วยน้ำแข็งจนรู้สึกชาที่ติ่งหูก่อนใส่ต่างหูกลับเข้าไป. ดันก้านต่างหูเข้าไปเบาๆ ในรูเจาะจากด้านหน้าของติ่งหู. ดันต่างหูเข้าจากทางด้านหลังของติ่งหูหากใส่เข้าจากทางด้านหน้าไม่สำเร็จ. ลองใส่ต่างหูเข้าไปจากทางหลายๆ มุมหากต่างหูไม่ทะลุออกมาในทันที. ปรึกษาช่างเจาะผู้เชี่ยวชาญหากไม่สามารถใส่ต่างหูกลับเข้าไปได้.
https://www.wikihow.com/Put-Your-Earring-Back-when-It-Won%27t-Go-in https://www.wikihow.com/Put-Your-Earring-Back-when-It-Won%27t-Go-in
Caring for the Piercing after Insertion Re-inserting an Earring in a Standard Lobe Piercing